**Ročný plán profesijného rozvoja MŠ Linzbothova na školský rok 2022/2023**

Ročný plán vzdelávania je zostavený na základe plánu profesijného rozvoja a osobných plánov profesijného rastu pedagogických zamestnancov.

**Program aktualizačného vzdelávania pre školský rok 2022/2023**

Druh vzdelávania: aktualizačné vzdelávanie.

Forma vzdelávania: prezenčná, dištančná.

**Personálne zabezpečenie a garant vzdelávacieho programu**

Garant programu: Mgr. Eva Elexová

Lektor vzdelávacieho programu: PaedDr. Lenka Holíková

Miesto realizácie programu: MŠ Linzbothova 18

Dátum realizácie: 10.02.2023

**Obsah a rozsah vzdelávacieho programu**

Názov vzdelávacieho programu:

1. Integrácia vs. inklúzia (inkluzívne prístupy vo vzdelávaní)
2. Kreatívny pedagóg

Téma vzdelávania:

1. Upriamiť pozornosť na aktuálne témy súvisiace so začleňovaním žiakov so špeciálnymi výchovno - vzdelávacími potrebami do bežných tried s ohľadom na špecifiká práce so žiakmi so ŠVVP.
2. Hľadať spôsoby a možnosti ako uplatniť techniky kreatívneho myslenia.

Cieľ vzdelávania:

Diagnostikovať základné poruchy a špecifické potreby detí.

Využívať myšlienkové mapy ako prostriedok na kreativitu, komunikačné zručnosti, koncentráciu a pamäť.

Rozvíjať individualitu a kreatívny potenciál pedagogického zamestnanca.

Využívať netradičné kreatívne nástroje, získať celkový pohľad na problematiku kreatívneho myslenia.

Kompetencie, ktoré budú PZ získavať alebo si rozširovať:

* overuje a aplikuje nové alternatívne spôsoby ako pracovať s triedou a rôznymi typmi osobností,
* overuje a zavádza nové techniky spolupráce, zvládania krízových situácií,
* vytvára hrové učebné prostredie s využitím myšlienkových máp vo výučbe žiakov so ŠVVP,
* rozozná základné poruchy a špecifické potreby žiakov na základe primárnej diagnostiky,
* vytvára diferencované zadania štruktúrovaných úloh,
* rozozná, definuje rozdiel medzi klasickým a kreatívnym myslením,
* využíva netradičné kreatívne nástroje,
* hodnotí sa a určuje úroveň vlastnej (momentálnej) kreativity,
* pozná faktory kreativity a techniky využiteľné v práci,
* aplikuje a využíva rozmanité tipy a úlohy na rozvoj vlastnej kreativity,
* pozná metódy a formy podporujúce vlastnú kreativitu.

Rozsah vzdelávacieho programu: 20 hodín spolu, 10 hodín prezenčne a 10 hodín dištančne.

Spôsob ukončovania a požiadavky na ukončenie vzdelávania: Zamestnanci sú povinní zúčastniť sa kontinuálneho vzdelávania v rozsahu najmenej 90% z celkového počtu hodín, určených na jeden rok.

Všetky učiteľky vyplnia dotazník zameraný na hodnotenie aktualizačného vzdelávania.

Riaditeľka MŠ má možnosť overiť si získané vedomosti formou hospitácie, dotazníka alebo rozhovoru.

Dňa: 28. 09. 2022

Vydala riaditeľka materskej školy: Mgr. Eva Elexová